Lionel Messi

**Lionel Andres Messi (***[[Ispança]] ýazylyşy we doly ady***: Lionel Andrés Messi Cuccittini)** — 1987-nji ýylyň 24-nji iýunynda doglan) Ispaniýanyň  Barselona klubynda we Argentinanyň milli ýygyndysynda  hüjümçi hökmünde çykyş edýän professional futbolçydyr. Adatça dünýäniň iň gowy oýunçysy hasaplanýar we köpler tarapyndan ähli wagtlaryň iň beýigi hasaplanýar. Messi ortak rekort bolan 5 balland'or rekordyna eýedir, Messi olaryň 4-sini bassyrlykda gazandy we Ýewropa altyn aýakgabyny bassyrlykda 5 gezek gazandy. Ol öz professional karýerasyny dolulygyna 9 la liga çempionlygy, 4 UEFA Çempionlar ligasy çempionlygy we 6 Kopa Del Reý çempionlygy gazanan kluby bolan Barselonada geçirdi. Öndümli bombardir we oýun-düzüji bolan Messi La Liga taryhyndaky iň golçy oýunçy (383), La Liga möwsümindäki iň golçy oýunçy (50), Ýewropada bir sezonda iň köp gol uran klub oýunçysy (73), kalendar ýylynda iň köp gol uran oýunçy (91), El Klasiko-da iň köp gol uran oýunçy rekortlary bilen bir hatarda La Ligadaky iň öndümli asistçi (149) we Kopa Amerika bäsleşikleriniň iň öndümli asistçisi (11) rekortlarynyň hem eýesi.

Merkezi Argentinada doglan we önüp - ösen Messi ösüş gormon kemçiligi bilen diagnozlanypdy. 13 ýaşyndaka onuň keseliniň töleglerini tölemegi boýun alan Barselona klubyna goşulmak üçin Ispaniýa göçdi. Barselonanyň ýetginjekler akademiýasyndaky depginli ösüşinden soňra Messi özüniň professional debýutyny 2004-nji ýylyň 17-nji oktýabrynda amala aşyrdy. Karýerasynyň ilki ýyllarynda dowamly we yzygiderli şikeslenýändigine garamazdan ilkinji 3 möwsümde Leonel Messi özüni klubyň gaýragoýulmaz oýunçysy hökmünde esaslandyrdy, 2007-nji ýyly FIFA ýylyň oýunçysy we Ballandor baýraklarynda finalist hökmünde tamamlady. Onuň ilkinji şikessiz ýörişi 2008-09 möwsüminde amala aşdy, bu möwsümde ol Barselona Ispaniýa futboly taryhyndaky ilkinji treble-i gazanmaklaryna ýardam berdi. 22 ýaşyndaka Messi Ballandor we FIFA ýylyň oýunçysy baýraklaryny rekort aratapawut bilen gazandy.

Argentina milli ýygyndysynda çykyş edýän Messi öz ýurdunyň taryhyndaky iň golçy bombardirdir. Ýaşlyk derejesinde ol 2005 FIFA Ýaşlar Dünýä çempionatyny çempion, Altyn Top we Altyn Aýakgap eýesi hökmünde tamamlady. 2008 Tomus Olimpiada oýunlarynda altyn medal gazandy.

## Irki durmuşy

Leonel Messi 1987-nji ýylyň 24-nji iýunynda Argentinanyň Rosario şäherinde polat fabrikasynda dolandyryjy hökmünde işleýän Horhe Messi we onuň aýaly magnet öndüriji fabrikasynda işleýän Celia Cuccittini-niň 4 çagasyndan 3-njisi hökmünde doguldy.Kakasy tarapyndan ol Italian we Ispan asyllydyr, Italiýanyň we Kataloniýanyň Marçe sebitinden gelen göçmenleriň 3-nji nesli, ejesi tarapyndan ol esasan Italian asylly. Futbolsöýer maşgalada önüp ösen "Leo," futbola çagalykdan höweslidi we özüniň agalary Rodrigo we Matias we doganogly Maksimiliano we Emanuel Biankuççi bilen yzygiderli futbol oýnaýardy. 4 ýaşyndaka Grandoli futbol klubyna goşuldy, o taýda ol kakasyndan tälim aldy we şonda-da ol oýunçy hökmünde owaldan mamasyndan täsirlendi . 11 ýaşyndaka Mamasynyň ölümi ony agyr ýaralady we şondan bäri Katoliklige berilen biri hökmünde gollaryny mamasynyň hatyrasyna asmana çommaldyp belleýär.

6 ýaş wagty Leonel Messi Newell's Old Boys klubyna goşuldy. O ýerde geçiren 6 ýyly boýunça ol 500 töweregi gol urmagy başardy "87-niň maşynkasy" agzasy hökmünde. "87-niň maşynkasy" atly topar o ýylda doglan çagalaryň hatyrasyna beýle atlandyrylypdy we bu topar dowamly ýagdaýda tomaşaçylara lezzet berdiler öz meýdançasynda oýnan oýunlarynyň döwleriniň arasynda amala aşyrýan top tilsimleri bilen. 10 ýaşyndaka onuň geljegi howp astyndady ösüş gormony kemçiligi zerarly. Onuň kakasynyň ätiýaçlandyryş hyzmaty bu bejerginiň diňe iki ýylyny öz içine alýardy we bu bejergi iň az aýda 1000 dollar gerekdirýärdi, Newell's kluby bejergi üçin hemaýat etmegi kabul etdi emma soňra bu hemaýatyny ýatyrdy Buenos Aires, Riwer Pleýt ýaly klublar tarapyndan gözegçilige alyndy Messi emma olar hem şol wagtky ykdysady krizis sebäpli onuň bejergi puluny töläp bilmediler.[link=https://tk.wikipedia.org/wiki/Fa%C3%BDl:La_Masia_(Can_Planas)_(Barcelona)_-_1.jpg|thumb|Messi Barselonanyň ýetginjek akademiýasybolan [La Masiýa futbol akademiýasy|La Masia akademiýasyna 13 ýaşynda goşuldy|alt=]]Kataloniýada garyndaşlary bolan Messiler maşgalasy Barselona kluby bilen 2000-nji ýylyň Sentýabrynda synag geçirmegiň ýoluny agtardylar. Birinji topar müdiri Çarli Reksah oňa şo bada şertnama gol çekdirmek isledi emma müdirler geňeşi çekindi sebäbi o wagtlar Ýewropaly klublar üçin bu ýaşdaky saýrywanlara gol çekdirmek diýseň adatdan daşarydy. 14-nji dekabrda Barselona klubyna olaryň karary barada ultimatum berildi we şol wagt elinde başga kagyz bolmadyk Reksah olara golýaglykda şertnama hödürledi.  2001-nji ýylda Messiler maşgalasy Kamp Nou stadionynyň ýakynyndaky bir jaýa ýerleşdiler.

## Klub karýerasy

### Barselona

#### 2003–05: 1-nji topara beýgelme
## Profili

### Oýun täri
Gysga boýy zerarly Messi ýerçekimi merkezi bilen az täsirleşýär we bu ýagdaý oňa uzyn oýunçylara garanda has çeýe bolmagyna ýol açýar we netijede Messi ugruny has çalt üýtgedip bilmegi netijesinde garşydaşlaryň päsgelçiliklerinden ýeňillik bilen sowa geçip bilýär. Bu ýagdaý netijesinde Ispan metbugaty oňa "Atomik tagtabit" lakamyny berdi.

Öndümli golçy Leonel Messi özüniň tamamlaýyjylyk, pozisiýa almak, çalasyn reaksiýa we çeýeligi bilen tanalýar. Mundanam daşary ol oýun-gurujy pozisiýasyndaky görüşü we paslary bilen hem ökde, jerime urgylaryny we penaltileri dürs ýerine ýetirmegi bilenem tanalýar. Leonel Messi dünýäniň şu wagtky we şol sanda ähli wagtlaryň iň ussat dribbleri hasaplanýar.

Taktiki taýdan Messi erkin hüjümçi rolunda oýnaýar, meýdançanyň her iki tarapynda we ortasynda hem oýnap bilýär.

## Karýerasyndaky möwsümleriniň grafikadaky gysga beýany

### Milli Ýygyndy Topar statistikalary

## HEM
* Futbol taryhynda iň köp gol uran oýunçylar

## Salgylanmalar

Kategoriýa:Lionel Messi
Kategoriýa:Şahsyýetler
Kategoriýa:FIFA ýylyň oýunçysy baýragyny gazananlar
Kategoriýa:Ballandor baýragyny gazananlar
Kategoriýa:La Liga bombardirleri
Kategoriýa:Ýewropa altyn aýakgap baýragyny gazananlar
Kategoriýa:FIFA Dünýä çempionaty altyn top baýragyny gazananlar
Kategoriýa:Barselona futbol klubynda çykyş eden futbolçylar
Kategoriýa:La Ligada çykyş eden futbolçylar
Kategoriýa:Futbolçylar
Kategoriýa:Argentina milli ýygyndysynda çykyş eden futbolçylar